**Siyavuş Şirinzadə** (*azərb*. *Şirinzadə Siyavuş Əlisəftər oğlu*:‎) — (mart 1937 — [[]] [[]) Azərbaycanlı alim, texnika elmləri doktoru, professor, AMEA-nın müxbir üzvü.

Həyatı
------

Siyavuş Əlsəftər oğlu Şirinzadə 1937-ci ilin mart ayında Bakıda müəllim ailəsində anadan olmuşdur. 1954-1959-cu illərdə Azərbaycan Dövlət Sənaye İnstitutunda (İndiki ADNSU) təhsil alıb, neft-qaz quyularının qazılması üzrə neft mühəndisi ixtisasına yiyələnmişdir. Biliyi və bacarığı sayəsində müsabiqədə qələbə qazanan 29 yaşlı S.Şirinzadə bu mühüm İttifaq nazirliyində düz 20 il texniki idarədə böyük mühəndis, baş texnoloq, baş idarənin şöbə rəisi kimi səmərəli fəaliyyət göstərmişdir.

Fəaliyyəti
----------

### Əmək fəaliyyəti

1966-cı ildə SSRİ Neft Sənayesi Nazirliyini perspektivli və təcrübəli kadrlar hesabına möhkəmləndirmək məqsədilə təcrübə mərkəzi olan Azərbaycandan istedadlı mütəxəssislər seçmə üsulu ilə işə dəvət edilmişdir. Böyük və məsul vəzifədə çalışmasına baxmayaraq o, elmi-tədqiqat işlərindən ayrılmamış, elmi axtarışlarını davam etdirmişdir. 1970-ci ildə Moskvada Ümumittifaq Neft ETİ-də Sovet İttifaqında ilk dəfə
olaraq akademik Azad Mirzəcanzadə üçün böyük laboratoriya açıldı. Elmimizin inkişafında mühüm hadisə olan bu laboratoriyanın açılması neft istehsalının tərəqqisində böyük rol oynaması ilə yanaşı, elmi-tədqiqat işlərinin genişlənməsinə təkan verdi. Bu böyük tədqiqat laboratoriyasına dəvət olunan Yasir Rəsizadə, Yusif Məmmədov, Oleq Kaçalov, Otto Çubanov və başqaları burada böyük elmi təcrübə keçmiş və hal-hazırda da məsul vəzifələrdə çalışırlar. Siyavuş müəllim də burada Azad Mirzəcanzadədən elmi və praktik məsələlər üzrə məsləhətlər alaraq doktorluq dissertasiyası mövzusunda tədqiqatlara başlamışdır. Mühüm dövlət postunda işlərin çox olmasına baxmayaraq, Siyavuş Şirinzadə dünya şöhrətli akademikimiz Azad Mirzəcanzadənin rəhbərliyi ilə tədqiqatlarını ardıcıl davam etdirmiş və 1982-ci ildə qazmada mürəkkəbləşmələr, onların proqnozlaşdırılması, onlarla mübarizə məsələlərinə həsr olunmuş dissertasiyasını uğurla müdafiə etmişdir. S.Şirinzadə Avropa,
Asiya, Afrika, Latın Amerikası ölkələrində keçirilən beynəlxalq konfranslarda dəfələrlə məruzələrlə çıxış etmişdir. S.Şirinzadə alim-mütəxəssis kimi xaricilərin diqətini cəlb etmiş və mütəxəssislər yetişdirmək üçün 1993-cü ildə o, Vyetnama dəvət olunmuşdur.

"Vyetrospetrol" müştərək müssisəsinin baş elmi əməkdaşı kimi Vyetnamın perspektvli "Ağ Pələng" və "Əjdaha" yataqlarının işlənməsində bu ölkəyə yaxından kömək etmişdir. İşlədiyi 12 il ərzində 3 elmlər doktoru, 7 elmlər namizədi yetişdirmişdir. Vyetnamın neft yataqlarının işlənməsində səmərəli fəaliyyətinə, neft kadrlarının hazırlanmasında əməyinə görə Siyavuş Şirinzadə Vyetnamn ali mükafatı olan "Xalqlar Dostluğu" ordeni ilə təltif olunmuşdur. Neft elminin və sənayesinin inkişafındakı xidmətlərinə görə Siyavuş müəllim "Əməkdar neft sənayesi işçisi" fəxri adına layiq görülmüşdür.

Təltifləri
----------

İki dəfə Qubkin mükafatı laureatı olmuşdu, uzun müddət-11 il Vyetnamda işləmişdi. Vyetnam prezidenti ona "Xalqlar dostluğu" ordeni vermişdi.

İstinadlar
----------

1. ↑  "AZƏRBAYCAN MÜƏLLİMİ". www.muallim.edu.az. 2018-05-31 tarixində arxivləşdirilib. İstifadə tarixi: 2024-01-22.
2. ↑  *İsmayılov Qafar Qulamhüseyn oğlu, Səmədov Tofiq Əlövsət oğlu, İskəndərov Elman Xeyrulla oğlu, İsmayılova Fidan Babəli qızı.* NEFT FAKÜLTƏSİNİN 100 İLLİK YADDAŞI (PDF) (az.). Bakı: ADNSU. 2020. 288–290. 2023-12-11 tarixində arxivləşdirilib (PDF). İstifadə tarixi: 2024-01-22.